Mitjançant la Llei 11/1984, de 5 de març, es crea l'organisme autònom Institut Nacional d'Educació Física de Catalunya de la Generalitat de Catalunya.
Aquesta Llei configura l'Institut Nacional d'Educació Física de Catalunya (INEFC) com a organisme autònom de caràcter administratiu, el qual està adscrit en l'actualitat, mitjançant la Secretaria General de l'Esport, al Departament encarregat de l'esport.
Li correspon a l'INEFC, entre d'altres, les funcions de formació docent per adquirir els títols acadèmics en educació física que estableix la legislació vigent, i la investigació científica en el camp de l'educació física i l'esport, i en general les tasques de docència universitària i d'investigació en l'àmbit de les ciències de l'activitat física i l'esport.
La Llei estableix els òrgans pels quals es regeix l'Institut, com són el consell rector, el/la director/a i el/la gerent, així com les competències de cadascun.
Es la pròpia llei la que estableix la necessitat d'aprovar un Reglament de règim interior que desenvolupi els òrgans de funcionament intern en un centre docent d'aquestes característiques.
El Consell Rector de l'INEFC va aprovar el 23 d'octubre de 2006, a sol·licitud del Claustre de l'INEFC, el Reglament de règim interior vigent publicat al Diari Oficial de la Generalitat de Catalunya núm. 4816, de 7.2.2007, mitjançant Resolució VCP/232/2007, de 16 de gener, d'acord amb la disposició transitòria de la Llei 11/1984, de creació de l'Institut Nacional d'Educació Física de Catalunya.
El Reglament de règim interior s'ha formulat, amb la participació de tots els estaments de l'INEF de Catalunya, a fi de regular el funcionament dels diferents òrgans i serveis en què s'estructura l'INEF de Catalunya.
En atenció a la normativa vigent i al que preveu el nou Reglament de règim interior s'aprova aquest Decret que té per objecte adequar l'estructura orgànica i administrativa a la nova configuració normativa i adaptar-la a les necessitats actuals de l'Institut Nacional d'Educació Física de Catalunya per a un millor compliment dels objectius normativament fixats, a la vegada que en aquest Decret també es concreta per primer cop l'estructura acadèmica derivada de l'especial naturalesa de caràcter docent que ostenta aquest Institut.
Atès el Decret 478/2006, de 5 de desembre, d'estructura del Departament de la Vicepresidència de la Generalitat de Catalunya i d'acord amb la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta del vicepresident i d'acord amb el Govern,
L'Institut Nacional d'Educació Física de Catalunya (INEFC)
Funcions i estructura de l'INEFC
1.1 L'Institut Nacional d'Educació Física de Catalunya s'estructura orgànicament sota la dependència del director/a de l'Institut.
1.2 Està adscrit al Departament de la Vicepresidència mitjançant la Secretaria General de l'Esport d'acord al que disposa l'article 2.4, lletra c) i l'article 7.2 del Decret 478/2006, de 5 de desembre, d'estructuració del Departament de la Vicepresidència, i té les funcions que preveu la Llei 11/1984, de creació de l'organisme autònom Institut Nacional d'Educació Física de Catalunya, i la resta de disposicions sectorials aplicables.
2.1 El/la director/a de l'Institut Nacional d'Educació Física de Catalunya (INEFC) és nomenat pel Govern de la Generalitat de Catalunya, a proposta del Consell Rector havent consultat prèviament al claustre.
2.2 Les funcions del/a director/a de l'INEF de Catalunya són les següents:
a) Assumir la direcció acadèmica i administrativa de l'INEFC, podent delegar-la en els càrrecs directius dels centres.
c) Gestionar i subscriure en nom de l'INEF de Catalunya, d'acord amb les directrius del Consell Rector, els contractes públics i privats que siguin necessaris, sempre dins les limitacions que estableixen les disposicions vigents.
d) Administrar, gestionar i recaptar els recursos econòmics de l'INEF de Catalunya.
e) Presentar el pla anual d'activitats davant del Consell Rector per a la seva aprovació.
f) Presentar al Consell Rector l'avantprojecte del pressupost per a la seva aprovació.
g) Presentar al Consell Rector la memòria anual de les activitats de l'INEF de Catalunya per a la seva aprovació.
h) Exercir la direcció del personal.
i) Nomenar els/les directors/res de centre, els/les subdirectors/res, els/les caps de departament de cada centre, així com els comandaments responsables dels projectes intercentres, d'entre el personal docent i d'investigació de l'INEF de Catalunya.
j) Delegar les funcions administratives i de caràcter econòmic en la Gerència i la resta de funcions en un/a dels/es directors/res de Centre en cas de malaltia, absència o impediment.
Si l'absència es perllongués per més d'un mes, se'n donarà coneixement al Consell Rector per a la seva ratificació;
k) Aprovar, a proposta de les Juntes de Centre, el Reglament de Règim Interior dels centres.
l) Posar en marxa, quan correspongui, el procediment per a la renovació dels equips directius de cada Centre.
m) Vetllar per l'aplicació real d'igualtat entre dones i homes en totes les accions que es portin a terme des de l'INEF de Catalunya.
n) Les altres funcions que el Consell Rector li encomani dins les seves atribucions.
Estructura de l'INEF de Catalunya
3.1 De la Direcció de l'INEF de Catalunya, assimilada a Direcció General, en depenen:
3.2 Al front de l'estructura administrativa hi ha la Gerència.
3.3 Al front de l'estructura acadèmica i amb dependència de la Direcció hi ha:
a) La Direcció del Centre de Barcelona.
b) La Direcció del Centre de Lleida.
4.1 El/la gerent de l'INEF de Catalunya és nomenat/da pel titular del Departament al qual figura adscrit, a proposta del Consell Rector i escoltat/da el director/a de l'INEF de Catalunya.
D'acord amb la Llei 11/1984, té les funcions de gestió i l' administració general de l'INEF de Catalunya per delegació del director.
4.2 En desenvolupament de les esmentades funcions correspon a la Gerència:
a) Coordinar i supervisar les funcions economicofinanceres de l'INEF de Catalunya.
b) Elaborar, sota les directrius de la Direcció, la proposta d'avantprojecte de pressupost i exercir-ne el control d'acord amb la Llei de pressupostos de la Generalitat i de les seves entitats autònomes.
c) Supervisar la tresoreria i la comptabilitat de l'INEF de Catalunya i fer l'anàlisi dels estats financers i pressupostaris.
d) Preparar i supervisar totes les contractacions de l'INEF de Catalunya.
e) Establir i coordinar el sistema de comptabilitat de costos de l'INEF de Catalunya.
f) Supervisar l'execució del pressupost, així com fer el seu seguiment i control.
g) Coordinar i supervisar el sistema de recaptar els recursos econòmics de l' l'INEF de Catalunya.
h) Gestionar el patrimoni de l'INEF de Catalunya.
i) Dirigir l'organització interna i canals d'informació entre el personal d'administració i serveis i el personal docent.
j) Implementar les polítiques de racionalització i modernització de l'Administració dins l'àmbit d'actuació de l'INEF de Catalunya per tal de donar compliment a les directrius del Govern, de la direcció de l'INEF de Catalunya i millorar la gestió.
k) Coordinar i supervisar la gestió de recursos humans vetllant per a la seva optimització amb el compliment de la normativa vigent, atenent criteris d'igualtat de tracte i oportunitats entre homes i dones i mesures d'acció positiva en les relacions laborals.
l) Fer el seguiment dels convenis, tant amb altres administracions com amb entitats privades, per assegurar el seu compliment i d'acord amb la normativa vigent.
m) L'organització administrativa dels centres docents de Barcelona i Lleida.
n) Supervisar i fer el seguiment, pel que fa a l'organització administrativa, dels diversos òrgans directius docents dels respectius centres docents.
4.3 De la Gerència de l'INEF de Catalunya, assimilada a subdirecció general, en depenen:
a) El Servei de Gestió Administrativa i Econòmica.
b) La Secció Administrativa del Centre Barcelona.
c) La Secció Administrativa del Centre Lleida.
Servei de Gestió Administrativa i Econòmica
Corresponen al Servei de Gestió Administrativa i Econòmica les funcions següents:
a) Administrar i gestionar els recursos humans de l'INEF de Catalunya.
b) Supervisar l'elaboració de la nòmina i la Seguretat Social.
c) Programar i supervisar la formació del personal.
d) Coordinar el règim interior, els serveis comuns.
e) Supervisar i controlar el manteniment i la conservació del patrimoni de l'INEF de Catalunya.
f) Supervisar i controlar el manteniment del patrimoni realitzat pels centres.
g) Coordinar les actuacions sobre la prevenció de riscos i salut laboral del personal l'INEF de Catalunya.
h) Organitzar i coordinar el registre i l'arxiu general.
i) Coordinar la gestió administrativa referent als assumptes econòmics i pressupostaris, fer el seguiment del pressupost.
j) Elaborar i proposar l'avantprojecte de pressupost.
k) Controlar la tresoreria i l'habilitació.
l) Preparar la contractació administrativa i els subministraments.
m) Informar i assessorar la direcció i les seccions administratives de centre, sobre assumptes relacionats amb la gestió econòmica i pressupostària.
n) Supervisar la gestió administrativa dels centres acadèmics.
o) Supervisar la tramitació d'informació derivada de la gestió administrativa de l'activitat docent.
Secció Administrativa del Centre Barcelona
Corresponen a la Secció Administrativa del Centre Barcelona les funcions següents:
a) Coordinar i supervisar la tasca dels negociats i llocs de responsabilitat administrativa del Centre.
d) Preparar i gestionar el pressupost anual del centre, i fer el seguiment de la seva execució.
e) Proposar la tramitació de modificacions pressupostàries del Centre de Barcelona.
i) Vetllar pel compliment de les normatives de prevenció de riscos laborals.
Secció Administrativa del Centre Lleida
Corresponen a la Secció Administrativa del Centre Lleida les funcions següents:
a) Coordinar i supervisar la tasca dels Negociats i llocs de responsabilitat administrativa del Centre.
d) Preparar i gestionar el pressupost anual del Centre, i fer el seguiment de la seva execució.
e) Proposar la tramitació de modificacions pressupostàries del Centre de Lleida.
i) Vetllar pel compliment de les normatives de prevenció de riscos laborals
l) Exercir les funcions d'habilitació de les quantitats lliurades a justificar pel funcionament del Centre i la gestió de les taxes i les tarifes establertes.
Estructura acadèmica de l'INEFC
La Direcció del Centre de Barcelona i del Centre de Lleida
8.1 El/la director/a de Centre és nomenat/ada pel/per la director/a de l'INEF de Catalunya, d'entre el personal docent fix de plantilla de cada centre, un cop escoltada la proposta formulada per la Junta de Centre.
8.2 Corresponen a la Direcció del Centre de Barcelona i del Centre de Lleida com a funcions pròpies les següents:
a) Organitzar i dirigir l'activitat acadèmica del centre.
b) Dirigir l'activitat administrativa del centre d'acord amb els criteris funcionals establerts per la gerència.
c) Coordinar el funcionament de la secció administrativa.
d) Assumir la responsabilitat del funcionament diari del centre.
e) Proposar al/a director/a de l'INEF de Catalunya el pressupost del centre per tal que l'aprovi l'òrgan superior corresponent.
g) Supervisar el desenvolupament del pressupost de despeses.
h) Supervisar la gestió dels expedients de contractació administrativa.
i) Coordinar la gestió de les compres i els subministraments del Centre.
j) Coordinar les actuacions administratives de la Secció Administrativa.
k) Supervisar la liquidació de taxes i altres ingressos i elaborar els informes corresponents.
8.3 De la Direcció del Centre de Barcelona i del Centre de Lleida en depenen:
a) Les subdireccions de centre, en un nombre màxim de tres, de les quals una serà d'Estudis una de Recerca i una tercera de Suport i Innovació.
c) Coordinadors/res de projectes acadèmics i organitzatius.
9.1 Són nomenats/des pel/per la director/a de l'INEF de Catalunya a proposta del/de la director/a de Centre i un cop s'hagi escoltat la Junta de Centre.
9.2 Corresponen a les subdireccions les següents funcions genèriques:
a) Desenvolupar les tasques que li siguin delegades per la Direcció del Centre.
b) Coordinar les actuacions de les diferents unitats, que per matèries, estiguin dins de la subdirecció.
c) Responsabilitzar-se de l'execució de les diferents actuacions de la Subdirecció de Centre.
d) Vetllar per l'acompliment dels objectius fixats per la Junta de Centre en la seva respectiva àrea de responsabilitat.
9.2.1 La subdirecció d'Estudis tindrà les funcions següents:
c) Impulsar l'avaluació i qualitat docent.
9.2.2 La subdirecció de Recerca tindrà les funcions següents:
9.2.3 La Subdirecció de Suport i Innovació tindrà les funcions de:
a) Vetllar per la innovació de la docència.
b) Coordinar l'activitat acadèmica en el Centre.
c) Impulsar activitat de promoció, culturals i d'extensió universitària.
10.1 El Departament és l'òrgan que coordina la docència i la investigació de l'àrea o les àrees de coneixement que tingui encomanades.
El nombre de departaments és aprovat pel Consell Rector en un màxim de set, pel conjunt de l'INEFC i a proposta de la Junta de Centre.
10.2 El Cap de Departament és nomenat pel/per la director/a de l'INEF de Catalunya a proposta del departament corresponent.
10.3 Corresponen als/les caps de departament les següents funcions:
a) Responsabilitzar-se de l'activitat docent i de recerca del Departament.
b) Convocar i presidir les reunions del Departament.
c) Garantir el redactat i l'aprovació de les actes de les reunions del Departament, així com responsabilitzar-se d'elevar-les al/la director/a de Centre.
d) Responsabilitzar-se de la col·laboració de l'alumnat i del personal investigador amb el Departament.
e) Preparar les previsions pressupostàries del Departament, distribuir la despesa autoritzada entre els seus membres, així com fer el seguiment de l'aplicació del pressupost assignat.
f) Representar el Departament als òrgans col·legiats en què així estigui previst al Reglament de Règim Interior aprovat per cada Centre.
g) Informar al Departament i vetllar per les decisions preses en els òrgans col·legiats dels quals formi part.
Coordinadors/res de Projectes Acadèmics i Organitzatius
11.1 Al cap davant de cada Projecte hi ha un/a coordinador/a de projecte nomenat pel director/a de l'INEF de Catalunya un cop escoltada la Junta Coordinadora Intercentres si són projectes que impliquin més d'un centre.
En el cas que sigui un projecte d'un sol centre serà un cop escoltada la Junta Coordinadora de Centre.
11.2 El nombre de Projectes és aprovat pel Consell Rector a proposta de la Junta de Centre.
11.3 Els Projectes podran ser de tres tipologies:
a) Projectes institucionals d'àmbit d'organisme autònom.
b) Projectes acadèmics d'àmbit de centre.
c) Projectes organitzatius d'àmbit de centre.
11.4 Corresponen als Coordinadors/res de Projectes les funcions següents:
a) Responsabilitzar-se de l'execució del projecte encomanat.
b) Preveure el mitjans necessaris per a la consecució del projecte.
c) Fer la memòria corresponent del projecte realitzat.
.1 Se suprimeixen els òrgans següents:
.2 La designació per desenvolupar les funcions de director/a de Centre, de subdirector/a, de Cap de Departament i de Coordinador/a de Projecte, corresponents a l'estructura acadèmica de l'INEFC, no suposa l'accés d'un nou lloc de treball, ni comporta, per tant la consolidació de drets en aquest aspecte.
.3 La Secretaria Administrativa, de l'estructura administrativa, amb rang de secció passar a anomenar-se Secció Administrativa del Centre Barcelona, i Secció Administrativa del Centre de Lleida.
.1 Els negociats dependents de les seccions afectades per aquest Decret es mantindran mentre no es modifiquin les disposicions que els regulen.
.2 Les persones afectades per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que no es proveeixin els llocs de treball corresponents d'acord amb la nova estructura.
a) El Decret, 27/1989 de 24 de gener, de reestructuració de l'organització administrativa de l'Institut Nacional d'Educació Física de Catalunya
b) El Decret 41/1999, de 23 de febrer, de modificació del Decret 27/1989, de 24 de gener, de reestructuració de l'organització administrativa de l'Institut Nacional d'Educació Física de Catalunya.
.1 Es faculta el/la conseller/a d'Economia i Finances per realitzar les adaptacions pressupostaries necessàries per donar compliment al que estableix aquesta disposició.
.2 Aquest Decret entrarà en vigor el mateix dia de la seva publicació al DOGC.